אור הבוקר על כותל חדרנו רוקד  מספר כי הנץ ופרח השקד.  מדפק על חלון הענף הלבן:  אל תישן, אל תישן  צא לחורש וראה: האילן מקושט  כילדה שלבשה את שמלת השבת,  וכל פרח פרח, וכל נבט נבט -  ט"ו בשבט, ט"ו בשבט, ט"ו בשבט!  אדמה ירוקה, ריחנית ודשנה,  מברכת אותנו ברכת השנה -  לא לריק העמל וישמח השותל:  אילנות מזדקרים על כל תל.  והשמש צוחקת בירק הפארות,  מבטיחה לשממה: פה יהיו יערות  עוד יגיל כל לבב, עוד תצמיח כל יד -  ט"ו בשבט, ט"ו בשבט, ט"ו בשבט!